Az EGT-Vegyesbizottság 7/2002 határozata

(2002. február 1.)

az EGT-megállapodás XX. mellékletének (Környezet) módosításáról

AZ EGT-VEGYESBIZOTTSÁG,

tekintettel az Európai Gazdasági Térségről szóló megállapodásra (a továbbiakban: a megállapodás), amelyet az Európai Gazdasági Térségről szóló megállapodás kiigazításáról szóló jegyzőkönyv módosított, és különösen annak 98. cikkére,

mivel:

(1) A megállapodás XX. mellékletét a 2001. december 11-i 163/2001 EGT-vegyesbizottsági határozat [1] módosította.

(2) A mosogatógépekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. május 7-i 2001/397/EK bizottsági határozatot [2] be kell építeni a megállapodásba.

(3) Az egészségügyi és háztartási papírtermékekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. május 4-i 2001/405/EK bizottsági határozatot [3] be kell építeni a megállapodásba.

(4) Az ágybetétekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. július 9-i 2001/540/EK bizottsági határozatot [4] be kell építeni a megállapodásba.

(5) A kézi mosogatószerekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. július 19-i 2001/607/EK bizottsági határozatot [5] be kell építeni a megállapodásba.

(6) A festékekre és lakkokra vonatkozó közösségi ökocímke odaítélésével kapcsolatos ökológiai előírások meghatározásáról szóló 1999/10/EC határozat érvényességi határidejének meghosszabbításáról szóló, 2001. július 19-i 2001/608/EK bizottsági határozatot [6] be kell építeni a megállapodásba.

(7) A személyi számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. augusztus 22-i 2001/686/EK bizottsági határozatot [7] be kell építeni a megállapodásba.

(8) A hordozható számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. augusztus 28-i 2001/687/EK bizottsági határozatot [8] be kell építeni a megállapodásba.

(9) A talajjavítókra és táptalajokra vonatkozó közösségi ökocímke odaítélése ökológiai kritériumainak megállapításáról szóló, 2001. augusztus 28-i 2001/688/EK bizottsági határozatot [9] be kell építeni a megállapodásba.

(10) A mosogatógépekre vonatkozó közösségi ökocímke odaítélésével kapcsolatos ökológiai kritériumok meghatározásáról szóló, 2001. augusztus 28-i 2001/689/EK bizottsági határozatot [10] be kell építeni a megállapodásba.

(11) A 2001/405/EK, a 2001/686/EK, a 2001/687/EK és a 2001/688/EK határozat két ökocímke-előírásra versengő érvényességet biztosít a határozatok hatályba lépésétől számított 12 hónapig,

A KÖVETKEZŐKÉPPEN HATÁROZOTT:

1. cikk

A megállapodás XX. melléklete a következőképpen módosul:

1. A 2d. pont (98/483/EK bizottsági határozat) a következő szöveggel egészül ki:

", az alábbi módosítással:

- 32001 D 0397: A Bizottság 2001. május 7-i 2001/397/EK határozata (HL L 139., 2001.5.23., 21. o.)."

2. A jelenlegi 2es. pont számozása 2esa. pontra változik.

3. A 2er. pontot (1999/698/EK bizottsági határozat) követően a következő ponttal egészül ki:

"2es. 32001 D 0405: A Bizottság 2001. május 4-i 2001/405/EK határozata az egészségügyi és háztartási papírtermékekre vonatkozó közösségi ökocímke odaítélésével kapcsolatos ökológiai kritériumok meghatározásáról (HL L 142., 2001.5.29., 10. o.)."

4. A 2esa. pontot 2002. június 18-i hatállyal el kell hagyni.

5. A 2em. pont (98/634/EK bizottsági határozat) a következő szöveggel egészül ki:

", az alábbi módosítással:

- 32001 D 0540: A Bizottság 2000. július 9-i 2001/540/EK határozata (HL L 194., 2000.7.18., 50. o.)."

6. A 2esa. pontot (98/94/EK bizottsági határozat) követően a következő ponttal egészül ki:

"2et. 32001 D 0607: A Bizottság 2001. július 19-i 2001/607/EK határozata a kézi mosogatószerekre vonatkozó közösségi ökocímke odaítélésével kapcsolatos ökológiai kritériumok meghatározásáról (HL L 214., 2001.8.8., 30. o.), melynek helyesbített szövegváltozatát a HL L 334., 1999.12.18., 34. o. tartalmazza."

7. A 2eh. pont (1999/10/EK bizottsági határozat) a következővel egészül ki:

", az alábbi módosítással:

- 32001 D 0608: A Bizottság 2001. július 19-i 2001/608/EK határozata (HL L 214., 2001.8.8., 43. o.)."

8. A jelenlegi 2ep. pont számozása 2epa. pontra változik.

9. A 2eo. pontot (1999/179/EK bizottsági határozat) a következő pont követi:

"2ep. 32001 D 0686: A Bizottság 2001. augusztus 22-i 2001/686/EK határozata a személyi számítógépekre vonatkozó közösségi ökocímke odaítélésével kapcsolatos ökológiai kritériumok meghatározásáról (HL L 242., 2001.9.12., 4. o.), melynek helyesbített szövegváltozatát a HL L 334., 2001.12.18., 35. o. tartalmazza."

10. A 2epa. pontot 2002. október 1-i hatállyal el kell hagyni.

11. A jelenlegi 2er. pont számozása 2era. pontra változik.

12. A 2eq. pontot (1999/427/EK bizottsági határozat) követően a következő ponttal egészül ki:

"2er. 32001 D 0687: A Bizottság 2001. augusztus 28-i 2001/687/EK határozata a hordozható számítógépekre vonatkozó közösségi ökocímke odaítélésével kapcsolatos ökológiai kritériumok megállapításáról (HL L 242., 2001.9.12., 11. o.)."

13. A 2era. pontot 2002. október 1-i hatállyal el kell hagyni.

14. A jelenlegi 2ec. pont számozása 2eca. pontra változik.

15. A 2eb. pontot (94/10/EK bizottsági határozat) követően a következő ponttal egészül ki:

"2ec. 32001 D 0688: A Bizottság 2001. augusztus 28-i 2001/688/EK határozata a talajjavítókra és táptalajokra vonatkozó közösségi ökocímke odaítélésével kapcsolatos ökológiai kritériumok megállapításáról (HL L 242., 2001.9.12., 17. o.)."

16. A 2eca. pontot 2002. október 1-i hatállyal el kell hagyni.

17. A jelenlegi 2d. pont számozása 2da. pontra változik.

18. A 2c. pontot (2000/45/EK bizottsági határozat) követően a következő ponttal egészül ki:

"2d. 32001 D 0689: A Bizottság 2001. augusztus 28-i 2001/689/EK határozata a mosogatógépekre vonatkozó közösségi ökocímke odaítélésével kapcsolatos ökológiai kritériumok meghatározásáról (HL L 242., 2001.12.9., 23. o.)."

19. A 2da. pontot 2002. október 1-i hatállyal el kell hagyni.

2. cikk

A 2001/397/EK, a 2001/405/EK, a 2001/540/EK határozat, a 2001/607/EK határozat a HL L 334., 2001.12.18., 34. o. által javított változatában, a 2001/608/EK, a 2001/686/EK a HL L 334., 2001.12.18., 35. o. által javított változatában, a 2001/687/Ek, a 2001/688/EK és a 2001/689/EK határozat izlandi és norvég nyelvű szövegei, amelyeket az Európai Közösségek Hivatalos Lapjának EGT-kiegészítésében közzé kell tenni, hitelesek.

3. cikk

Ez a határozat 2002. február 2-án lép hatályba, amennyiben a megállapodás 103. cikkének (1) bekezdése szerint előírt értesítéseket eljuttatták az EGT-Vegyesbizottsághoz [11].

4. cikk

Ezt a határozatot az Európai Közösségek Hivatalos Lapjának EGT-re vonatkozó részében, illetve EGT-kiegészítésében közzé kell tenni.

Kelt Brüsszelben, 2002. február 1-jén.

az EGT-Vegyesbizottság részéről

az elnök

P. Westerlund

[1] HL L 65., 2002.3.7., 44. o.

[2] HL L 139., 201.5.23., 21. o.

[3] HL L 142., 2001.5.29., 10. o.

[4] HL L 194., 2001.7.18., 50. o.

[5] HL L 214., 2001.8.8., 30. o.

[6] HL L 214., 2001.8.8., 43. o.

[7] HL L 242., 2001.9.12., 4. o.

[8] HL L 242., 2001.9.12., 11. o.

[9] HL L 242., 2001.9.12., 17. o.

[10] HL L 242., 2001.9.12., 23. o.

[11] Alkotmányos követelmények nem merültek fel.

--------------------------------------------------